14. Styrelsen for Patientsikkerheds ældretilsyn for Plejecenter Voldum efter høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Servicelovens § 150
SAGENS INDHOLD
Byrådet præsenteres i denne sag for det ældretilsyn, som Styrelsen for 
Patientsikkerhed 
har 
udført 
på 
Plejecenter 
[adresse] 
23. 
februar 
2023. 
Tilsynsrapporten har været i høring hos Ældrerådet forud for den politiske behandling. 
Styrelsen for Patientsikkerhed fører tilsyn med den fornødne kvalitet af den social- og plejefaglige indsats 
efter servicelovens § 83 – 87 på ældreområdet. Der er tale om et organisationstilsyn. Det vil sige tilsyn med 
den pågældende plejeenhed og ikke med den enkelte medarbejder.
Tilsynet skal føre kontrol med, om den fornødne kvalitet er tilstede i den personlige hjælp, omsorg og pleje 
til ældre borgere. Tilsynet skal endvidere bidrage til læring i forhold til den social- og plejefaglige hjælp, 
omsorg og pleje, der ydes i de enkelte plejeenheder.
I bekendtgørelsen for tilsynet er fastlagt seks temaer, som tilsynet skal omfatte i forhold til at afdække den 
fornødne kvalitet i den social- og plejefaglige indsats:

Selvbestemmelse og livskvalitet, herunder en værdig død

Trivsel og relationer

Målgrupper og metoder

Organisation, ledelse og kompetencer

Procedurer og dokumentation

Aktiviteter og rehabilitering.
Styrelsen for Patientsikkerhed vurderer tilsynene efter fire kategorier: Ingen, mindre, større eller kritiske 
problemer af betydning for den fornødne kvalitet i personlig og praktisk hjælp, omsorg og pleje. 
Plejecenter Voldum placeres i højeste kategori ”Ingen problemer af betydning for den fornødne kvalitet”.
VURDERING
Social og Sundhed finder det positivt, at Plejecenter Voldum placeres i højeste kategori. 
Tilsynet konstaterer, at alle målepunkter er opfyldt. Tilsynet oplyser, at plejeenheden fremstår 
velorganiseret, og der benyttes relevante faglige metoder og systematiske arbejdsgange i forbindelse med 
at yde den daglige pleje, omsorg og hjælp til borgerne. Der er en systematisk praksis for at indhente 
borgernes eventuelle ønsker til livets afslutning. Borgerne oplever at have indflydelse på deres eget liv og 
være inddraget i beslutninger med betydning for hverdagslivet. Der er mulighed for at deltage i 
meningsfulde aktiviteter.
Tilsynet bemærker også, at der er en systematisk dokumentationspraksis, så medarbejderne kan varetage 
hjælp, pleje og omsorg ud fra de faglige beskrivelser i dokumentationen. 
[adresse]: EMN-2021-03346
Dok-ID: 3513293
Sagsbehandler: gila
Byråd
30. maj 2023  19:00
Tilsynsrapporten har været i høring hos Ældrerådet i perioden 28. marts til 11. april 2023. Ældrerådets 
høringssvar er vedlagt som bilag.
Ældrerådet anerkender og påskønner medarbejdere og ledelse for det udførte arbejde, som ligger til grund 
for tilsynets konklusioner.
ØKONOMI
Sagen har ingen direkte økonomiske konsekvenser.
INDDRAGELSE
Tilsynsrapporten har været i høring hos Ældrerådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporten fra Styrelsen for Patientsikkerhed vedrørende [adresse] tages til 
efterretning.
BESLUTNING
Social- og Sundhedsudvalget, 8. maj 2023:
Fraværende: Ingen
Indstilles godkendt.
Økonomiudvalget, 23. maj 2023:
Fraværende: Ingen
Indstilles godkendt.
Byråd, 30. maj 2023: 
Fraværende: Alexander Lund
Godkendt.
Bilag
1.
Tilsynsrapport Plejecenter Voldum (3513291)
2.
Høringssvar fra Ældrerådet 29. marts 2023 (3529663)
